Faktoring je obľúbený spôsob prevádzkového financovania založený na postúpení pohľadávok. Celý proces funguje na pomerne jednoduchom princípe. Vaša spoločnosť priebežne vystavuje faktúry svojim zákazníkom, ktoré následne postupuje nám. My vám obratom preplatíme vopred dohodnutú časť hodnoty faktúr, spravidla 80-90 %. O následné inkaso pohľadávok sa staráme my. Váš zákazník nám v dobe splatnosti uhradí vystavenú faktúru a my vám doplatíme zostávajúcu hodnotu pohľadávky zníženú o poplatky za faktoringové financovanie. Súčasťou našich služieb je tiež inkaso faktúr po splatnosti, čím šetríme váš čas, ktorý by ste museli tráviť často zdĺhavým urgovaním platieb.